"መምሃራንና ኣብ ሱዳን ተዓቚቦም ዝነበሩ ስንኩላን ተጋደልቲ'ዮም ነይሮም፣ ብኽንክንን ሃገራዊ ሓልዮትን ከኣ እናመሃሩ ኣዕብዮምና" እናበለ ብናፍቖት ይዝክሮም። ኣብ ሱዳን ክሳብ 12 ዓመት ዕድሚኡ ዝመልእ ምስ ወለዱን ኣርባዕተ ኣሕዋቱን ድሕሪ ምጽናሕ ብ1997 ንኤርትራ ግዒዞም። ናይ ከም በዓል ፊልሞም ዝኣመሰለ ግፍዕን ስቓይን ግን ከኣ ብድሆን ኒሕን ዘንጸባርቕ ታሪኽ፡ ኣብቲ ብ03 ታሕሳስ ብሕቡራት ሃገራት ዚኽበር ኣህጉራዊ መዓልቲ ስንኩላን ክዝረብን ክንገርን ኣለዎ። ኩነታት ፊልሞን ብዙሕ ምህሮ ክህብ ይኽእል እዩ። ካብ ስብእንኡ ሓቦ፣ ኒሕ፣ ጽንዓት፣ ዲናሚያውነት ... ወዘተ ክንበብ ይከኣል። ምንጪ ስእሊ, Reuters መግለጺ ስእሊ, ስደተኛታት ነቲ ሓደገኛ ጉዕዞ እስራኤል ቅድሚ ምብጋሶም፡ ኣብ ሲናይ ይተኣኻኸቡ ካብ ሱዳን ንኤርትራ ፊልሞን ንኤርትራ ኣብ ሕማቕ እዋን ከም ዝተመልሰ እዩ ዝጠቅስ። እቲ እዋን'ቲ ቅዋም ዝጸደቐሉ፡ ጸኒሑ ግን ዉግእ ባድመ ዝተጀመረሉ እዋን ነበረ። ንፋስ ኲናት ንሰላም እታ ሃገር ዘሪጉ፡ ህዝቢ ድማ ኣብ መጻብቦ ዝኣተወሉ እዋን ከም ዝነበረ ይገልጽ። መጠረሽታ ዓመት ናይ ካልኣይ ደረጃ ትምህርቱ ንክወድእ ናብ ሳዋ ምስ ተምሃሮ መበል 12 ዙርያ ተላእኸ፤ ኣብ ሳዋ ድሕሪ ምግልጋል ናብ ዩኒቨርሲቲ ዘእትዎ ፈተና ተመርሚሩ ኸኣ ሓለፈ። ካብኡ ትምህርቱ ንኽቅጸል ናብ ማይ-ንፍሒ ሰገረ (ሓድሽ ኮሌጅ ነይሩ ሽዑ)። እቲ ዓይነት ትምህርቲ ግን ከም ዝተጸበዮ ኣይረኸቦን። "እቶም ህንዳውያን መምህራነይ ኣይግድን'ዮም ነይሮም" ይብል ፊልሞን። "ኣብ ሳልሳይ ዓመት ዩኒቨርሲቲ ምስ በጻሕኩ እቲ ትምህርቲ መጥፍእ ጊዜ ዀይኑ ስለ ዝረኸብክዎ ኣጽልኣኒ። ባዕለይ ዓቕሚ ቋንቋ እንግሊዝ ስለ ዘማዕበልኩ መጻሕፍቲ እናገናጸልኩ ሓርኰትኰት ክብል ጀመርኩ፣ ሽዑ'የ ንትምህርቲ ኮምፕዩተር ፕሮግራሚንግ ክተሓሓዞ ዝጀመርኩ" ከኣ ይብል ፊልሞን። ንጋሻ ዘገርሙ ሓቅታት ኤርትራ "ኣብዘይ ጽቡቕ፡ ጽቡቕ ምርኣይ!" መንእሰያት ኤርትራ እንታይ ይደልዩ?
